**Biedrības „Latvijas Modernās pieccīņas federācija”**

**Rīgā, Grostonas 6b, reģ. Nr. 40008023317**

**Valdes sēdes**

**PROTOKOLS**

**2018.gada 6.augusts, Rīgā Nr. 18/4-pro**

Valdes sēdes sākums: plkst. 17:00

Valdes sēdē piedalās: Jānis Liepiņš, Andris Kalniņš, Andris Feldmanis, Valērijs Cvetkovs, Mihails Jefremenko, Pāvels Švecovs, Ruslans Nakonečnijs, Deniss Čerkovskis

Valdes sēdes vadītājs: J.Liepiņš

Valdes sēdes protokolists: A.Feldmanis

Valdes sēdes darba kārtība:

1. Treneru atskaite par rezultātiem. (V.Cvetkovs, M.Jefremenko)
2. Gatavošanās 2018.gada Pasaules čempionātam Meksikā.
3. Gatavošanās UIPM Global Laser-Run posmam 1.septembrī Rīgā. (D.Čerkovskis)
4. Dažādi.

**1. Treneru atskaite par rezultātiem.**

M.Jefremenko informē par Eiropas Čempionāta startiem, analizē katra sportista startu, novērtē kopējos startus ar vērtējumu “labi”.

A.Feldmanis komentē savu redzējumu klātienē, atzīmē, ka pirmo reizi Latvijas modernās pieccīņas vēsturē trīs atlēti kvalificējušies fināla sacensībām, kas ir ievērojams sasniegums. Tāpat pirmo reizi Latvijas modernās pieccīņas vēsturē Latvijas atlētiem 3.vieta vīriešu stafetē, kas ir ievērojams sasniegums.

Valdes locekļi un treneri diskutē par startiem, atzinīgi novērtē LOV atbalstu, nodrošinot masiera pakalpojumus un klātbūtni sacensību laikā.

J.Liepiņš ierosina valdi vērtēt atlētu galveno startu sezonā - Eiropas čempionātu. M.Jefremenko ierosina valdi balsot par vērtējumu “labi”.

PAR – 6

ATTURĀS – 0

PRET – 0

Lēmums: Novērtēt atlētu galveno startu sezonā - Eiropas čempionātu, ar vērtējumu “labi”.

J.Liepiņš ierosina treneru kolektīvam izstrādāt sagatavošanās plānu katram atlētam 2019.gada sezonai, kura ir arī Olimpisko spēļu atlases un sagatavošanās sezona. Valde vienbalsīgi piekrīt ierosinājumam.

Tiek dots vārds atlētiem. R.Nakonečnijs un P.Švecovs komentē un analizē savu sniegumu Eiropas Čempionātā.

**2. Gatavošanās 2018.gada Pasaules čempionātam Meksikā.**

M.Jefremenko informē par iespēju piedalīties 2018.gada Pasaules čempionātā Meksikā. Jautā federācijas prezidenta viedokli.

J.Liepiņš informē, ka ir ticies un diskutējis minēto jautājumu ar LOV pārstāvjiem - E.Fogeli un L.Cīruli.

J.Liepiņš informē, ka, saskaņā ar federācijas un LOV noslēgto 3-pusējo līgumu ar sportistiem, ir izpildīti līguma nosacījumi – Pasaules kausā abiem atlētiem iekļūt 1. līdz 16.vietā; un Eiropas Čempionātā iekļūt 1.līdz 14.vietā R.Nakonečnijam, un 1.līdz 16.vietā- P.Švecovam. Līguma saistības ir izpildītas.

Rekomendācija un plāns – turēties tādā pašā līmenī arī nākamajā 2019.gadā.

Treneris informē, ka treneru padomes sapulcē pieņemts lēmums – nepiedalīties 2018.gada Pasaules čempionātā Meksikā. Argumentē lēmumu.

Treneris izsaka vairākus argumentus – ievērojamas sacensību izmaksas (nokļūšana uz sacensībām, dzīvošanas izmaksas, nepieciešamais adaptācijas periods sacensību vietā vismaz 2-2,5 nedēļas); slikta zirgu sagatavotība sacensībām; UIPM ziņojums par pārtikas problēmu sacensību vietā (tiks izmantoti proteīna pulveri kā liellopa gaļas aizstājēji).

Treneris informē, ka LOV piešķirto finansējumu plāno izmantot, lai sagatavotos nākamā gada atlases sezonas sacensībām.

Valdes locekļi un treneri diskutē, apspriež trenera priekšlikumu un argumentus, rezultātā izsaka atbalstu trenerim, uzskata par stratēģiski pareizu lēmumu šajā gadā un šajā situācijā.

J.Liepiņš ierosina valdei balsot par lēmumu – nepiedalīties 2018.gada Pasaules čempionātā Meksikā.

PAR – 6

ATTURĀS – 0

PRET – 0

Lēmums: Nepiedalīties 2018.gada Pasaules čempionātā Meksikā.

**3. Gatavošanās UIPM Global Laser-Run posmam 1.septembrī, Rīgā.**

Deniss Čerkovskis izklāsta gatavošanās procesu UIPM Global Laser-Run posmam 1.septembrī, Rīgā. Informē, ka darbs rit veiksmīgi pēc plāna un saskaņā ar grafiku, visi nepieciešamie saskaņojumi ir saņemti. Trūkst brīvprātīgo palīdzības sacensību norises nodrošināšanai. D.Čerkovskis aicina valdi piedalīties un palīdzēt sacensību norisē, valde šo priekšlikumu atbalsta.

**4. Dažādi.**

 J.Liepiņš informē par aktuālo situāciju finansēs, iespējamo sadarbību ar sponsoriem nākamajā gadā. A.Feldmanis informē par nākamā gada sacensībām – Pasaules čempionātu Budapeštā, Ungārijā, kura ietvaros notiks UIPM Global Laser-Run posms. Informē, ka ir rekomendējis D.Čerkovski kā atbalsta personu šīm sacensībām. Valde atzinīgi novērtē šo priekšlikumu, D.Čerkovskis akceptē iespējamo dalību un palīdzību sacensību organizēšanā.

Valdes sēdes beigas: plkst. 18:00

Valdes sēdes vadītājs J.Liepiņš

Valdes sēdes protokolists A.Feldmanis